**Kymenlaakson järjestöjen neuvottelukunnan toimintasääntö 1.1.2022 lukien**

1. **Neuvottelukunnan toiminta-ajatus ja tehtävät**

Neuvottelukunta tekee näkyväksi ja tunnetuksi maakunnan järjestötoimintaa ja vahvistaa järjestöjen roolia tulevan hyvinvointialueen ja kuntien kehittämistyössä ja rakenteissa, edistää järjestöjen keskinäistä sekä järjestöjen ja julkisen sektorin välistä yhteistyötä ja parantaa kansalaisten osallistumismahdollisuuksia.

Neuvottelukunnan tehtävät:

1. Toimii alueensa järjestöjen virallisena äänenä sekä edistää ja vahvistaa järjestöjen toiminta edellytyksiä ja keskinäistä yhteistyötä järjestöverkoston kautta
2. Edistää kansalaisten, järjestöjen ja yhdistysten osallisuus- ja osallistumismahdollisuuksia maakunnassa
3. Tukee järjestöjen integroitumista entistä tiiviimmin mukaan maakunnalliseen

hyvinvointi- ja –ohjelmatyöhön hyvinvoinnin ja terveyden edistämiseksi

1. Neuvottelukunta voi tehdä aloitteita sekä antaa lausuntoja ja suosituksia järjestö yhteistyön kehittämiseksi
2. Edistää ja tukee järjestöjen ja julkisen sektorin eri toimijoiden sekä eri verkostojen

 keskinäistä yhteistyötä

 6. Vastaa viestinnästä ja tiedottamisesta järjestöverkostoille ja muille toimijoille

7. Muut mahdolliset tehtävät

1. **Edustajien määrä ja valinta**

Kymenlaakson järjestöjen neuvottelukunnan toimikausi on 4 vuotta. Neuvottelukunnan kaksi ensimmäistä toimintavuotta toteutetaan pilottina.

Järjestöjen neuvottelukunnassa on yhteensä 18 jäsentä, joista 11 jäsentä edustaa maakunnallista järjestöverkostoa ja 8 jäsentä edustaen maakunnan kuntia ja kuntayhtymää (1.1.2023 hyvinvointialue).

Neuvottelukunnan jäseninä ovat pilottikauden 2022 – 2023 aikana Kymenlaakson järjestöverkoston nimeämät edustajat (yhteensä 11 edustajaa) ja maakunnan kuntien, Kymenlaakson liiton sekä kuntayhtymän nimeämät edustajat (9 edustajaa). Järjestöverkoston edustajille nimetään henkilökohtaiset varajäsenet järjestöverkostojen esitysten pohjalta toimikauden alkaessa 1.1.2022.

Kymenlaakson kunnat ja kuntayhtymä (1.1.2023 hyvinvointialue) sekä Kymenlaakson liitto kukin nimeävät viranhaltijaedustajat (varsinainen ja varajäsen) Kymenlaakson järjestöjen neuvottelukuntaan. Kunta- ja kuntayhtymäedustajien (hyvinvointialue) toimikausi on sama kuin neuvottelukunnan toimikausi.

Valittavilta jäseniltä edellytetään maakunnan järjestöverkoston asiantuntemusta sekä kykyä järjestökentän toimijuuden vahvistamiseen ja kehittämiseen ja laaja-alaiseen yhteistyöhön. Neuvottelukunnan jäsenten nimeämisessä huomioidaan alueellinen tasapuolisuus.

Kymenlaakson järjestöverkostot esittävät kukin oman ehdokkaansa varsinaiseksi ja varajäseneksi toimikauden vaihtuessa. Neuvottelukunta nimeää ehdokkaista neuvottelukunnan varsinaiset ja henkilökohtaiset varajäsenet erovuoroisten tilalle. Kunta- ja kuntayhtymäedustajat (hyvinvointialue) edustajat vahvistetaan ao. toimijoiden esitysten mukaan.

Järjestöverkostot on jaettu seuraaviin aloihin, joista kutakin edustaa järjestöjen neuvottelukunnassa varsinainen jäsen ja varajäsen:

1. Potilas- ja vammajärjestöt
2. Päihde- ja mielenterveysjärjestöt
3. Maahanmuuttajajärjestöt
4. Työllisyysjärjestöt
5. Ikääntyneiden järjestöverkosto
6. Kumppanuustalojen verkosto
7. Valmius ja varautuminen
8. Liikuntajärjestöt
9. Lapsiperhejärjestöt
10. Kulttuurijärjestöt
11. Kymenlaakson kylät
12. **Neuvottelukunnan toimikausi ja asettaminen**

Kymenlaakson järjestöjen neuvottelukunnan toimikausi on neljä vuotta. Neuvottelukunnan ensimmäinen toimikausi alkaa 1.1.2022 lukien. Kaksi ensimmäistä toimintavuotta toteutetaan pilottina vuosina 2022 – 2023.

Kymenlaakson maakunnan kumppanuustalot kukin vuorollaan vastaavat järjestöjen neuvottelukunnan toiminnan toteuttamisesta, asioiden valmistelusta päätöksentekoon ja päätösten toimeenpanosta.

Kouvolan hyvinvointiyhdistykset ry vuosina 2022 – 2024, kumppanuustalo Viikari (Kotka) vuosina 2025 – 2027 ja Kumppanuustalo Hilma (Hamina) vuosina 2028 – 2030.

Neuvottelukunnassa voi sama henkilö olla jäsenenä enintään kaksi toimikautta. Järjestöjen neuvottelukunnan ensimmäisen toimikauden päättyessä vaihtovuorossa on puolet varsinaisista jäsenistä. Ensimmäiset erovuoroiset valitaan arvalla. Tästä eteenpäin kahden vuoden välein vaihtovuorossa on pidempään toiminut puolikas.

 Mikäli varsinainen jäsen luopuu tehtävästään kesken toimikauden, varajäsen nousee hänen

 paikalleen ja uusi varajäsen valitaan järjestöverkoston esityksestä tai kutsumenettelynä.

 Kokoukseen voidaan kutsua asiantuntijoita kuultavaksi puheenjohtajan päätöksellä.

1. **Neuvottelukunnan kokousten laillisuus ja päätösvaltaisuus**

Järjestöjen neuvottelukunta on päätösvaltainen, kun läsnä on puheenjohtajan ja/tai varapuheenjohtajan lisäksi vähintään puolet jäsenistä.

Varsinaisen jäsenen ollessa estynyt osallistumaan kokoukseen, on hän velvollinen kutsumaan varajäsenensä kokoukseen.

1. **Kokousten määrä, paikka ja aika**

Kymenlaakson järjestöjen neuvottelukunta kokoontuu toimintavuoden aikana vähintään neljä kertaa (2 kokousta keväällä ja 2 kokousta syksyllä) tai tarpeen mukaan. Järjestöjen neuvottelukunta kokoontuu eri tiloissa maakunnan kuntien alueella. Kokousten järjestämisessä huomioidaan osallistuminen etäyhteydellä.

1. **Kokouspalkkiot ja matkakorvaukset**

Järjestöjen neuvottelukunta ei maksa kokouspalkkioita tai matkakorvauksia.

1. **Järjestäytyminen**

Järjestöjen neuvottelukunta valitsee toimikautensa ensimmäisessä kokouksessa puheenjohtajan, varapuheenjohtajan, sihteerin ja viestintävastaavan. Em. toimijoiden toimikausi on sama kuin neuvottelukunnan. Sama henkilö voi toimia puheenjohtajana yhteensä enintään kaksi toimikautta.

**Pilottikauden aikana neuvottelukunnan puheenjohtaja nimetään ensimmäisen vuorossa olevan hallinnoijan taholta. Sihteeri nimetään seuraavana hallinnoinnista vastuussa olevan kumppanuustalon taholta. Viestintävastaava puolestaan nimetään kolmantena vuorossa olevan toiminnasta kumppanuustalon taholta. Neuvottelukunnan varapuheenjohtaja valitaan neuvottelukunnan järjestöjäsenten keskuudesta.**

Järjestöjen neuvottelukunta nimeää keskuudestaan työvaliokunnan toimikaudeksi. Työvaliokunnan toimintaan osallistuvat puheenjohtaja, varapuheenjohtaja ja sihteeri. Työvaliokunnan kokouksiin voidaan kutsua myös muita henkilöitä siten, että asioiden valmistelussa tulee huomioitua vahva substanssin tuntemus.

Työvaliokunnan tehtävät:

* valmistella neuvottelukunnan kokoukset
* valmistella toimintaa ohjaavat ja raportoitavat asiakirjat
* tehdä esitykset neuvottelukunnan lausunnoista ja kannanotoista kokouskäsittelyyn
* käynnistää ja toteuttaa seuraavaan toimikauteen liittyvä neuvottelukunnan jäsenten ehdollepano ja valintaprosessi
* toimia neuvottelukunnan kokousten välissä nopeaa reagointia vaativissa asioissa (esim. nimeämiset)
* huolehtia riittävästä viestinnästä neuvottelukunnan ja toimialueen kaikkien järjestöjen kesken (viestintäsuunnitelman laadinta, viestintävastaavan roolin ja vastuun määrittäminen)

Järjestöjen neuvottelukunta voi nimetä eri aiheisiin liittyviä valmisteluryhmiä, jotka raportoivat toiminnastaan järjestöjen neuvottelukunnalle.

1. **Kokousmenettely**

Mikäli molemmat puheenjohtajat ovat estyneitä osallistumasta kokoukseen, valitaan kokouksen puheenjohtaja läsnä olevista jäsenistä. Läsnäolijat allekirjoittavat kiertävän osallistujalistan.

Varsinaisen jäsenen ollessa estynyt osallistumaan kokoukseen, on hän velvollinen kutsumaan varajäsenensä kokoukseen.

Kokouskutsu/ asialista lähetetään sähköisesti seitsemän vuorokautta ennen kokousta.

Jokaisella jäsenellä on yksi ääni. Äänestystapa voidaan sopia kokouksessa. Kokouksesta laaditun muistion oikeellisuuden varmistavat puheenjohtaja ja varapuheenjohtaja allekirjoituksellaan.

Kuntien ja kuntayhtymän edustajilla on läsnäolo- ja puheoikeus kokouksessa. Tarvittaessa myös muilla asiantuntijoilla on läsnäolo- ja puheoikeus.

1. **Esityslistan, liitteiden julkaisu ja pöytäkirjan julkaisu**

Kymenlaakson järjestöjen neuvottelukunnan tarkistettu pöytäkirja liitteineen julkaistaan Yhdistysinfo.fi –sivustolla. Neuvottelukunnan kokous-, ym. asiakirjat luovutetaan toimikauden/ hallinnoijan vaihtuessa Kouvolan kotiseutuarkistoon arkistoitavaksi. Kukin neuvottelukunnan hallinnollinen vastuutaho vastaa toimikautensa aikaisesta asiakirjojen säilytyksestä huomioiden asiakirjojen arkistointia koskeva ohjeistus.

1. **Neuvottelukunnan viestintä**

Neuvottelukunta nimeää keskuudestaan viestinnästä vastaavan henkilön sekä määrittelee viestinnässä käytettävät viestintäkanavat aloittaessaan toimintansa.